Իշխան Մաթևոսյան

Իշխան Ժորայի Մաթևոսյան (), ՀՀ ռազմական գործիչ, Հայաստանի Հանրապետության զինված ուժերի ինժեներային զորքերի պետ-վարչության պետ, գեներալ-մայոր։

Կրթություն 
Ավարտել է Բաքվի համազորային հրամանատարական բարձրագույն զինվորական ուսումնարանը։ 
2006 թվականին ավարտել է ՌԴ ԶՈՒ ԳՇ ակադեմիան։

Զինվորական ծառայությունը 
 Ծառայել է Խորհրդային բանակի Հեռավորարևելյան ռազմական օկրուգում՝ որպես դասակի հրամանատար, վաշտի հրամանատար, գումարտակի հրամանատար։
 1992 թ. ծառայության է անցել ՀՀ զինված ուժերում, որպես 1-ին դեսանտագրոհային բրիգադի շտաբի պետ։
 2001-2002 թթ. ծառայել է ՀՀ ԶՈՒ Գլխավոր շտաբի օպերատիվ վարչությունում։
 2002-2003 թթ. - ՀՀ ԶՈՒ 4-րդ բանակային կորպուսի հրամանատարի տեղակալ։
 2006-2008 թթ. - ՀՀ ԶՈՒ ԳՇ օպերատիվ վարչության պետի առաջին տեղակալ։
 2008 թ. սեպտեմբերի 6-ին ՀՀ Նախագահի հրամանագրով նշանակվել է ՀՀ զինված ուժերի մարտական պատրաստության վարչության պետ՝ կնքելով պայմանագիր հինգ տարի ժամկետով։
 2013 թ. սեպտեմբերի 4-ին ՀՀ Նախագահի հրամանագրով նշանակվել է Հայաստանի Հանրապետության պաշտպանության նախարարության հինգերորդ բանակային կորպուսի հրամանատար՝ ազատելով նրան Հայաստանի Հանրապետության զինված ուժերի մարտական պատրաստության վարչության պետի պաշտոնից։
 2013 թ. հոկտեմբերի 22-ին ՀՀ Նախագահի հրամանագրով զինվորական ծառայությունը երկարաձգվել է մինչև 2018 թվականի սեպտեմբերի 6-ը։
 2015 թ. նոյեմբերի 13-ին ՀՀ Նախագահի հրամանագրով ազատվել է Հայաստանի Հանրապետության պաշտպանության նախարարության հինգերորդ բանակային կորպուսի հրամանատարի պաշտոնից՝ նշանակվելով Հայաստանի Հանրապետության զինված ուժերի ինժեներային զորքերի պետ-վարչության պետ։

Պարգևներ և կոչումներ 
«Հայրենիքին մատուցած ծառայությունների համար» 2-րդ աստիճանի մեդալ (2009)։
գեներալ-մայոր (2012)։
Ամուսնացած է, ունի երկու երեխա։

Ծանոթագրություններ 

Հայ գեներալներ
1961 ծնունդներ
Հունիսի 1 ծնունդներ
Նուռնուս գյուղում ծնվածներ
«Հայրենիքին մատուցած ծառայությունների համար» 2-րդ աստիճանի մեդալակիրներ
Գեներալ-մայորներ